אברהם שלום לוי

אברהם שלום לוי (נולד ב-1977) הוא שחקן קולנוע, טלוויזיה ותיאטרון, מחזאי, תסריטאי ומורה למשחק ישראלי. השתתף, בין השאר, בסרט ״[https://www.imdb.com/title/tt21379186/?ref_=nm_knf_t_1 ולריה מתחתנת]״, בתוכנית "שטיסל", "סברי מרנן", "ארץ נהדרת", המדובב, האחיות המוצלחות שלי ועוד סדרות רבות וגילם מספר דמויות בהיסטוריה הפוליטית של מדינת ישראל כמו של ראש הממשלה גולדה מאיר, מאיר כהנא ועוד.

== ביוגרפיה ==
לוי נולד וגדל בשכונת המושבה הגרמנית בירושלים, כבן זקונים למזל ויצחק, אחרי שתי אחיות. הוא למד בבית הספר היסודי הכרמלי ובתיכון בית חינוך ובבית הספר הניסויי בירושלים במגמת התיאטרון. בנעוריו היה חניך ומדריך בתנועת שומר הצעיר. לאחר סיום לימודי התיכון עשה שנת שירות כקומונר של תנועת הנוער בבאר שבע. הצטרף לגרעין נח"ל העירוני אלומה שהיה מבין מקימיו ושירת בפלנ"ט נח"ל. חלק ניכר משירותו הצבאי עשה בלבנון ברצועת הביטחון ובמוצבים חודרים.

לאחר סיום שירותו בצבא ההגנה לישראל שימש כשליח הסוכנות היהודית מטעם השומר הצעיר במינסק, בלארוס. במשך חמש שנים התגורר בניו יורק שם למד משחק בבית הספר הגבוהה למשחק של לי סטרסברג.

בניו-יורק שיחק במחזה "סיפור גן חיות" מאת אדוארד אלבי בתפקיד פיטר בתיאטרון מרילין מונרו שבניו יורק, השתתף בסדנת המאסטר השנתית בהדרכתה של אנה שטרסברג ושיחק בפרויקט "רגעים אישיים" בבימויה. לאחר מכן למד קולנוע במכללת האנטר במנהטן.

לאחר סיום לימודיו הקים אנסמבל של תיאטרון ישראלי בשם "חוצפה" שפעל בניו יורק בשפה האנגלית, הקבוצה העלתה שני מחזות פרי עטו: "החולצה", מחזה הביכורים שלו, והצגת היחיד בה שיחק "צביקה חייל" מחזה שכתב על חוויות שירותו הצבאי שעלה בתיאטרון הפרודוסר קלאב בניו יורק.

כשחזר לישראל השתתף מחזהו "קפה עם תותים" בפסטיבל קריאה בצוותא ומיד לאחר מכן עלה בתיאטרון הסימטה ביפו.

בשנים שלאחר מכך, לימד משחק וביים בבית ספר למשחק רבים ביניהם בבית הספר למשחק של ענת ברזילי, הסטודיו למשחק של סופי מוסקוביץ ובסטודיו בתיאטרון חולון.

== קריירה כיוצר ==
=== כמחזאי ===
בישראל עלו מחזות רבים פרי עטו ביניהם: "אמריקה אהובתי", "קפה עם תותים" ו"צביקה חייל" בהפקה מחודשת. שלום לוי כתב וביים גם את המחזה "אישה קסדה" בפסטיבל מרכז הבמה להצגות יחיד בירושלים בתיאטרון ז'ראר בכר, את "פחד" - יצירה משותפת עם השחקנים ובימוי בתיאטרון חולון. בנוסף כתב וביים את "מים"<ref>[https://www.habama.co.il/Pages/Event.aspx?Subj=1&Area=1&EventID=23728 מים. תיאטרון Move]

אתר הבמה</ref> ואת "ריטלין 11" בתיאטרון move, את ההצגה "ניסויים" בצוותא תל אביב ואת "יום חדש" בתיאטרון הסימטה. במסגרת בתי ספר למשחק עלו מחזותיו: "רוף", "פחד- יצירה לבמאי ושחקנים" ו"סיפורים אישיים". בנוסף כתב את המחזה "השומרים" שהשתתף בפסטיבל act 2 בחיפה.

=== כתסריטאי ===
* כתב את הסרט הקצר "טקסים".
* כתב את הסרט העלילתי "מים - הצפה" אותו גם ביים.
* תסריטאי של הסרט "התיק"
* תסריטאי של הסרט הקצר "טקסים".
* תסריטאי הסדרה "אלף"<ref>[https://www.mako.co.il/tvbee-articles/Article-5e8327e201e3881026.htm "אלף", המדריך המלא: מי מגלם את מי בסדרה על משה קצב?]. מאקו. 21 במאי 2023</ref>

== כבמאי ==
=== בתיאטרון ===
* "השחף של נינה", תיאטרון Move מאת נינה חסקינה
* "על אהבה אני רוצה להגיד" – מאת נתי ברוקס
* "איפה הכסף"- תיאטרון אספקלריא ירושלים
* חזור אלינו פילוקטטס - במסגרת בימת קדם. תיאטרון ענבל, מרכז סוזן דלל.
* "הצגה בהקמה " בתיאטרון הילדים "חוצפה קטנה"
* "ג'אז בקו הבלגי" בצוותא תל אביב מחזה מאת גיא באומהקר.
* "עכשיו כשהצריף נשרף אפשר לראות את אור הירח" מונודרמה בביצועה של לבנת סמרה. התיאטרון הערבי עברי ביפו וסמינר הקיבוצים.

== קריירה במשחק ==
=== בתיאטרון ===
אברהם שלום לוי שיחק בהצגה "באקווס" בתיאטרון בית ליסין. בתיאטרון צוותא תל אביב גילם את דמותו של הרב מאיר כהנא בהצגת היחיד "כהנא צדק?" שכתב יואב איתמר – בבימויו של אלעד שרעבי שעלתה ב-<ref>איילת קליין כהן. [https://www.makorrishon.co.il/nrg/online/47/ART2/607/897.html הרב מאיר כהנא מתעורר לחיים.] מעריב. nrg

15 באוגוסט 2014</ref>2014<ref>אתר הבמה: [https://www.habama.co.il/Pages/Event.aspx?Subj=1&Area=4&EventID=5945 כהנא צדק?]</ref><ref>תמר רותם. [https://www.haaretz.co.il/gallery/theater/2014-08-20/ty-article/0000017f-e3c7-d9aa-afff-fbdfb97f0000 ההצגה "כהנא צדק" תעלה בצוותא ת"א.] הארץ. 20 באוגוסט 2014</ref> ואת דמותה של גולדה מאיר בהצגה "גולדה – הדיירת האחרונה" שכתבה וביימה יערה פרח רייך ועלתה בסדרת מרכז הבמה, בפסטיבל ירושלים ובצוותא<ref>יעקב בר-און. [https://www.maariv.co.il/culture/theater-art/Article-587020 בנעלי גולדה: ראש הממשלה לשעבר נכנסת לבית האח הגדול בהצגה חדשה.] ישראל פוסט מעריב, 7 ביולי 2021</ref>. בקיץ 2018 התארחה ההצגה בתיאטרון האקוד בברלין. הוא גם שיחק בהצגה "בחוץ מאהבה אין ביננו כלום" מאת היוצר והזמר שי גבסו בתיאטרון הסימטה.

=== בקולנוע ===
שלום לוי שיחק בסרטים וסדרות רבים, ביניהם בסרט "ולריה מתחתנת״ בבימויה של מיכל ויניק, בקופרודוקציה הצרפתית-קנדית "המלח של הים" בבימוי: אן מארי ג'סייר בתפקיד השוטר, בתפקיד הראשי בסרט "בדרך לחתונה" בבימויו של רן רינת, בסרט "לנין באוקטובר" בבימויו של יבגני רומן. כמו כן, שיחק בסרט "הנה אנחנו" של ניר ברגמן ובסרט "הסירו דאגה מליבכם" של תום שובל. ב״שבוע ויום" מאת אסף פולונסקי, בסרט ״הצלילה״ מאת יונה רוזנקיאר. בסרט ״סיגרי את עינייך״ – בבימויו של מושון סלמונה. שיחק בסרט וביום השלישי בבימוי משה איבגי.

=== בטלוויזיה ===
שלום לוי הופיע בפינה "בקיצור" – ארץ נהדרת, ב"השוטר הטוב" בכיכובו של יובל סמו, בדרמה "שטיסל", בסדרה "בלתי הפיך" עם עדי אשכנזי בבימויה של סיגל אבין, בתפקיד עומר בסברי מרנן, בתפקיד מנור ב"אחיות המוצלחות שלי" בבימויו של גורי אלפי, בסדרה "המדובב" ובסדרה "רק להיום" בבימויו של ניר ברגמן ב-yes . כמו כן, שיחק בסדרה "נורמאלי" בבימויו של אסף קורמן בהוט, ובסדרה "שקשוקה" בטלוויזיה החינוכית.

שלום לוי כתב, יחד עם תמר מרום, את הסדרה אלף, שבה הוא גם מגלם את אבינועם, העוזר האישי של הנשיא. על תפקידו בסדרה זכה בפרס האקדמיה לטלוויזיה לשחקן המשנה בסדרת דרמה לשנת 2023<ref>רן בוקר, [https://www.ynet.co.il/entertainment/article/skdf067ma "אלף" היא הזוכה בטקס פרסי האקדמיה לטלוויזיה], באתר ynet, 17 במאי </ref>.

הסדרה זכתה גם בפרס הדרמה הטובה ביותר, הבימוי והשחקן והשחקנית הראשיים. בנוסף זכה שלום לוי, יחד עם תמר מרום, בפרס התסריט לסדרת דרמה.

== תפקידים נוספים בתחום הקולנוע והתיאטרון ==
אברהם שלום לוי היה שותף בהקמת בית הספר למשחק ותיאטרון – Move, היה מנהל אמנותי במרכז הפרינג' של עמותת התיאטרון הפתוח, הוא יזם וניהל אומנותית את פסטיבל הביכורים חדרה.

כמו כן, לימד בכבר משחק ובימוי ב"אוניברסיטה העממית", שימש כמנהל האמנותי במרכז הפרינג תיאטרון חולון, היה במאי בסטודיו למשחק של סופי מוסקוביץ, כמו כן לימד בביה”ס למשחק של ענת ברזילי, בסטודיו במה חדרה – שם ביים למעלה מ-20 מופעי סיום.

בנוסף, הוא ניהל את תיאטרון הנוער העירוני בחדרה 2018- עד 2019. כיום הוא מלמד עמידה מול קהל ושיפור מיומנויות תקשורת באוניברסיטת בן-גוריון בנגב.

== חיים אישיים ==
שלום לוי מתגורר ברמת גן, הוא נשוי לרינת צמח, אמנית ומטפלת באומנות ואבא ל-2 ילדים<ref></ref>.

== קישורים חיצוניים ==

* [https://www.shaham.org.il/actors-index/5242/אברהם_שלום_לוי אברהם שלום לוי] באינדקס שחקני ישראל של שח"ם.
* [https://www.ishim.co.il/p.php?s=אברהם+שלום+לוי אברהם שלום לוי] באתר אישים.
* [https://www.youtube.com/watch?v=sZB9m5OHY_g ראיון] על תפקידו כגולדה מאיר.
* [https://www.cinemaofisrael.co.il/אברהם-לוי-שלום/ אברהם שלום לוי] בספר הקולנוע הישראלי
* 
* [https://www.haaretz.co.il/gallery/theater/performance/event-1.4474046 "גולדה - הדיירת האחרונה]" באתר הארץ.
* "[http://www.habama.co.il/Pages/Event.aspx?Subj=1&Area=1&EventID=35298 גולדה - הדיירת האחרונה]" באתר "הבמה".
* 
* ליהיא גלמן רם. [https://hadera.mynet.co.il/culture_entertainment/article/m_261377 גולדה מאיר חוזרת למפגש תרבות בחדרה] 19 בפברואר 2018
* איילת קליין כהן. הרב מאיר כהנא מתעורר לחיים. nrg, מעריב. 15 באוגוסט 2014.
* ליאב אחאבן. [https://www.kan-ashdod.co.il/culture/92805 בסדנת התיאטרון ״עושים סצנה״ חזרו לשגרה]. כאן דרום. 24 במאי 2020.

== הערות שוליים ==

קטגוריה:בוגרי בית חינוך ע"ש ארלוזורוב (ירושלים)
קטגוריה:בוגרי בית הספר הניסויי ירושלים
קטגוריה:בוגרי השומר הצעיר
קטגוריה:חברי גרעיני נח"ל
קטגוריה:בוגרי מכללת האנטר
קטגוריה:מורים למשחק בישראל
קטגוריה:שחקני תיאטרון ישראלים
קטגוריה:שחקני קולנוע וטלוויזיה ישראלים
קטגוריה:רמת גן: אישים
קטגוריה:ישראלים שנולדו ב-1977